
Nr.înreg: 6104/10.11.2022
RAPORT DE SPECIALITATE

Privind modificarea 

Statului de funcții pentru Filarmonica „Banatul˝  Timişoara

Filarmonica „Banatul” din Timişoara este o instituţie de concerte de repertoriu, potrivit Hotărârii Consiliului Local al Municipiului Timişoara nr.206/19.06.2007 privind aprobarea înscrierii Filarmonicii „Banatul” din Timișoara în categoria instituțiilor de concerte de repertoriu. 

În temeiul prevederilor Ordonanţei Guvernului nr.21/2007 privind instituţiile şi companiile de spectacole şi concerte, precum şi desfăşurarea activităţii de impresariat artistic, cu modificările şi completările ulterioare şi potrivit Hotărârii Consiliului Local al Municipiului Timişoara nr.3/27.01.2004, Filarmonica „Banatul” din Timişoara funcţionează în subordinea Consiliului Local al Municipiului Timişoara, ca instituţie de concerte, cu deplină autonomie în stabilirea şi realizarea producţiilor artistice şi a programelor.

Filarmonica „Banatul” din Timişoara a fost înfiinţată prin, Legea nr.131/17.04.1947 pentru înființarea Orchestrelor Filarmonice „Banatul” din Timișoara și „Oltenia” din Craiova . 
În conformitate cu prevederile art.554, alin.(2) - (5) din Ordonanţa de Urgenţă nr.57/2019 coroborat cu art.31 din Legea-Cadru nr.153/2017, precum şi de  Hotărârea de Guvern nr.286/2011, pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările şi completarile ulterioare;

Având în vedere examenul de promovare în grad profesional imediat superior, organizat și desfășurat în data de 17 şi 18 octombrie 2022  pentru Compartimentul Orchestră, în data de 21 octombrie 2022 pentru Compartimentul Cor, în data de 28 octombrie pentru Biroul Financiar Contabil şi în data de 2 noiembrie 2022 pentru Serviciul Funcţii Artistice, pentru încadrarea personalului pe grade profesionale imediat superioare, în Statul de funcţii pe anul 2022 se propun  următoarele modificări:

· Transformarea postului de Consultant artistic, grad profesional I- studii superioare, în Consultant artistic, grad profesional IA- studii superioare. 
· Transformarea a 4 (patru) posturi de Artist Instrumentist, grad profesional I- studii superioare, în 4 (patru)  posturi de Artist Instrumentist, grad profesional IA- studii superioare.

· Transformarea a 4 (patru) posturi de Artist liric, grad profesional I- studii superioare, în 4 (patru)  posturi de Artist liric, grad profesional IA- studii superioare.

· Transformarea postului de Economist, grad profesional II - studii superioare, în Economist, grad profesional I- studii superioare. 
Ţinând cont de, Adresa nr.105.638/10.11.2022, înaintată de Ministerul Dezvoltării, Lucrărilor Publice şi Adminstraţiei, cu privire la a probarea organizării concursului de ocupare a postului vacant de Referent de specialitate- studii superioare, solicităm următoarea transformare:

· Transformarea unui post de Referent de specialitate, grad profesional I - studii superioare, în Referent de specialitate, grad profesional III- studii superioare. 
În prezent, Statul de funcţii al instituţiei este aprobat prin HCL nr.260/14.06.2022

Faţă de cele de mai sus, propunem spre aprobare Consiliului Local al Municipiului Timişoara, modificarea Statului de funcţii al Filarmonicii „Banatul˝ din Timișoara, în forma prezentată, conform anexei nr.1 la prezentul referat.
Manager interimar,  




Şef Birou Resurse Umane, Comunicare,

Andriş Ovidiu Florian

 


Ec.Hanghicel Firuca

